**Gianfranco Molle** (artistnomo *Ĝanfranko*) (1950-2018) estis fama kaj originala Esperanto-kantisto, mem aŭtoro, komponisto, kantisto kaj muzika organizanto, kiu aktivis ĉefe inter 1975 kaj 1987. Li kantis proprajn kantojn, muzikigis esperantajn poemojn, kaj tradukojn de aliaj lingvoj, ofte kun politikaj aŭ socikritikaj temoj.

Historio
--------

Naskiĝinte en Roccasecca en 1949, la urbeto de la fama flutisto Severino Gazzelloni kaj Sankta Tomaso de Akvino la filozofo, Gianfranco Molle estis destinita de la patro, advokato kaj politikisto, al jurista kariero. Malkovrinte en si la muzikan talenton, li longe kompromisis inter la kanto kaj la universitataj studoj, ankaŭ danke al Esperanto, kiu fariĝis lia ĉefa arta perilo.

En la intelekte fekunda Roma Esperantio de la 1970-aj, Gianfranco Molle kreis artisman simbiozon, jen tekste jen kante, kun Giulio Cappa, Renato Corsetti, Marcella Fasani, Paolo Piccirilli, Susanna Castelviva kaj Mario Milan: la tiel nomata roma skolo. Li estis ĉefulo de la skolo; multaj homoj pensis lin talenta kaj altruisma. Li kunlaboris ankaŭ kun eksterlandaj verkistoj kaj kantistoj, interalie Ĵak Lepŭil', Olivier Tzaut, Claude Piron kaj Giorgio Silfer.

Post hejmaj provoj, li fariĝis internacie konata per *la vojo* en 1976, al kiu sekvis *Horo da opozicio*, kun Giulio Cappa (1978). Kun LF-koop lia repertuaro, inter esperantisma kaj politike engaĝita, riĉiĝis per la kanzono de aŭtoro: tiel li realigis la kasedon *La poezio de La Patrolo* en 1980.

Fondinte komercan entreprenon kaj baldaŭ edziĝinte, Gianfranco Molle retiriĝis de la scenejo, tamen lasante spurojn ankoraŭ en *Baf'* kaj en Esperanta Songazeto, kies kvinan numeron li redaktis en 1985, interalie proponante novaĵojn kiuj neniam aperos diske aŭ kasede.

Speciala numero de Esperanta Songazeto, dediĉita al la Esperanto-kanzono 1938–1988, raportis ke laŭ iuj kritikistoj "Gianfranco Molle kaj lia roma skolo estas la plej rimarkinda muzika fenomeno en Esperantio dum la jaroj 1970–80aj."

Gianfranco sukcese koncertis dum la Universala Kongreso okazinta en Florenco en 2006 kaj la Internacia Junulara Festivalo en 2008.

Li forpasis je la 9a matene la 8an de decembro 2018. 

kovrilpaĝo de la sonkaseda tekstaro "la vojo"

Diskaro
-------

* 1976 - *La vojo*

1. Verda Ĉapo
2. Samtempaj Sezonoj
3. Franca Majo
4. La milito de pjero
5. Novembra Spleno
6. Córdoba
7. Iu diras jes, iu diras ne
8. 70.000
9. Ŝpinu la lanon
10. Ja Ni Venkos
11. Vjetnama Patrino
12. Ludoviko
13. La sxipestro de morogoro
14. La vojo, Zamenhof
15. Por Paco

* 1978 - *Horo da opozicio*

1. Grandula Urbeto Bruna
2. Ĉasado de ĥimero
3. Al Vi Lugan Adiaux
4. Ne Atendu Bonan Onton
5. Ja Ni Venkos
6. Hejmen Venos Vi
7. Ĝis revido gerilestro Ĉe-Gevara
8. Pablo
9. Kie Flankas Vi
10. Tiu ul' (kamarado Gramŝi)
11. El pueblo unido jamás será vencido
12. Ho belulin' ĝis
13. Ruĝa Flago
14. Kamarado "Ĵuljan' Grimaŭ"
15. Kubo Belega Kubo
16. Ĉe L' Vilaĝet' Kjot-Subran'
17. Balado Pri Pineli
18. La Rajto Je La Viv En Pac
19. Balado Pri Ulo
20. Malliberejo
21. Usonaj Armeaj Bazoj

* 1979 - *Kontakto*

1. Duonvoĉe
2. Ni zipus
3. la espero-blus’
4. la movado
5. Kontakto
6. la tojvo
7. printempa kanzono
8. hamburgen
9. tiuj kiuj
10. renkonto

* 1980 - *La Poezio de la Patrolo*
* 1985 - *Baf!*

1. Jam morgaŭ
2. Anorako
3. tro valoras por mi
4. mia patro jen ulo normala
5. mi vojaĝas al la sudo
6. rimini
7. jam estas la hor'
8. renkontiĝo
9. maljunulo kaj infano
10. send-krik
11. foriris vere longa temp'
12. kokain'

* 2007 - *La Fiŝkaptisto*

1. La fiŝkaptisto (F. De André)
2. La kanto pri Manjo (F. De André)
3. Mulvojo de maro (F. De André - M. Pagani)
4. Ŝpinu la lanon (F. De André)
5. La stultulo (De André - Bentivoglio - Piovani)
6. Princino (F. De André - I. Fossati)
7. Franca Majo (F. De André)
8. Send Krik (F. De André - M. Bubola)
9. La milito de Pjero (F. De André)
10. Rimini (F. De André - M. Bubola)
11. La Flut-muzikisto (De André - Bentivoglio - Piovani)

Vidu ankaŭ
----------

* Roma skolo

Eksteraj ligiloj
----------------

* Oficiala retejo *iamvenoslibero.it*, arkivivigita en septembro 2007 Arkivigite je 2022-05-31 per la retarkivo Wayback Machine
* Gianfranco Molle en Kantaro-Vikio
* Baf! en Ipernitio